GRAN ÈXIT DE PARTICIPACIÓ EN LA INAUGURACIÓ DEL NOU BOSC URBÀ D'ALAQUÀS
27/03/2023

# GRAN ÈXIT DE PARTICIPACIÓ EN LA INAUGURACIÓ DEL NOU BOSC URBÀ D'ALAQUÀS

*   27/03/2023
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=21214

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21214%2F0&title=Ajuntament%20d%27Alaqu%C3%A0s.%20Premsa.GRAN%20%C3%88XIT%20DE%20PARTICIPACI%C3%93%20EN%20LA%20INAUGURACI%C3%93%20DEL%20NOU%20BOSC%20URB%C3%80%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21214/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21214/27032023whatsapp_image_2023-03-27_at_14_44_49_1_Form_4.jpg)](https://www.alaquas.org/ficheros/documentos/2023/2/21214/27032023whatsapp_image_2023-03-27_at_14_44_49_1_Form_10.jpg "<a href='https://www.alaquas.org/ficheros/documentos/2023/2/21214/27032023whatsapp_image_2023-03-27_at_14_44_49_1_Form_10.jpg' target=_blank><i class='fa fa-external-link' aria-hidden='true'></i>.GRAN ÈXIT DE PARTICIPACIÓ EN LA INAUGURACIÓ DEL NOU BOSC URBÀ D'ALAQUÀS</a>")

Alaquàs inaugura el nou Bosc Urbà d'Alaquàs amb la participació de més de 1.000 veïnes i veïns i al voltant de 80 associacions i col·lectius locals, que van plantar el seu arbre en record d'aquest dia.

Ple de gom a gom. Així estava el nou Bosc Urbà d’Alaquàs en la seua inauguració el passat dissabte 25 de març. Més de 1000 veïnes i veïns i vora 80 associacions i col·lectius locals van gaudir i van participar de manera activa amb la plantació d’arbres en l’acte organitzat per l’Ajuntament d’Alaquàs per a obrir de manera oficial aquest nou espai verd al servei de la ciutadania.

L’acte es va iniciar amb una animació i espectacle de carrer a càrrec d’un grup de xanquers, que van acompanyar les i els presents en el recorregut i van mostrar les instal·lacions municipals. A continuació, l’Alcalde d’Alaquàs, Toni Saura, el Regidor de Desenvolupament Sostenible, Sebastián Ruiz, i el Director General d’Agricultura, Ramaderia i Pesca, Antonio Quintana, van donar la benvinguda a totes les persones.

L’Alcalde va destacar que “és emocionant veure ple de gent en el dia de la seua inauguració el nou Bosc Urbà d’Alaquàs. Aquesta és una mostra més de la nostra aposta per la lluita contra el canvi climàtic i per dotar Alaquàs d’un nou espai paisatgístic sostenible de qualitat que hui construim de manera col·lectiva amb la plantació d’abres per part de cada col·lectiu”. Per la seua part, Antonio Quintana va felicitar l’Ajuntament d’Alaquàs per aquest treball i per la “valoració d’aquest bosc que permetrà gaudir del medi ambient en la porta de casa. Iniciatives com aquestes són importants per a les generacions del futur i perquè siguen educades i puguen gaudir de la natura”.

A continuació, va arribar el moment de la plantació dels arbres per part de cada col·lectiu participant que van ser rebuts a l’escenari per tal de lliurar-los una placa commemorativa amb el seu nom que acompanyarà sempre a l’arbre. A continuació, amb l’equip de Serveis Urbans i de Medi Ambient de l’Ajuntament d’Alaquàs, es van dirigir a plantar el seu arbre. L’acte va finalitzar amb la plantació d’un arbre monumental al càrrec del Consell de Xiquetes i Xiquets d’Alaquàs en commemoració del 20é Aniversari de la recuperació del Castell d’Alaquàs.

El Bosc Urbà d'Alaquàs és un nou espai verd dissenyat per a la ciutadania. Ocupa una superfície de 8.363,03 metres quadrats i està format per 49 espècies diferents d'arbratge i arbustives, autòctones i pròpies del mediterrani. S'han conservat 12 exemplars dels tarongers preexistents en la parcel·la per a posar en valor la importància de l'agricultura tradicional com a element històric. Així mateix, s'han plantat diversos arbres monumentals (garrofer, olivera i alzina) que doten de valor paisatgístic a l'entorn. Aquest espai s'ha dissenyat considerant espècies d'arbres de fulla caduca i perenne que formarà una imatge del bosc que varia amb l'estació de l'any.

El Bosc disposa de dues passarel·les accessibles de fusta desmuntables sobre les séquies i una talanquera de fusta que limita la séquia del Terç. A més, presenta dos recorreguts per als vianants accessibles perquè la ciutadania puga gaudir per l'interior del bosc i puga explorar tots els seus espais.  
  
Aquest bosc mediterrani situat en un entorn urbà verd, incorpora mobiliari urbà així com tres fonts d’aigua potable, dos accesibles i una per a persones i gossos. Compta també amb dues noves zones de joc infantil, una d’elles formada per troncs i altra dotada d’un rocòdrom.

El Bosc Urbà d'Alaquàs forma part d'un projecte de caràcter innovador per a l'adaptació al canvi climàtic d'espais urbans i periurbans que ha comptat amb una subvenció a càrrec dels Plans d'Impuls en el Medi ambient i Canvi Climàtic (PIMA-CC) de la Conselleria d'Agricultura, Desenvolupament Rural, Emergència Climàtica i Transició Ecològica.